Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szerve, melynek jelentései megalapozzák, elõkészítik a kormány döntéseit. Az Avtv. 19. § (5) bekezdésével összefüggésben idézte az Alkotmánybíróság 34/1994. (VI. 24.) AB határozatát, mely szerint garanciális intézménye a köztisztviselõi munka színvonalának és hatékonyságának, hogy a köztisztviselõk döntéselõkészítése, szabadon, informálisan és a
Paragraph Index: 888

szerve, melynek jelentései megalapozzák, elõkészítik a kormány döntéseit. Az Avtv. 19. § (5) bekezdésével összefüggésben idézte az Alkotmánybíróság 34/1994. (VI. 24.) AB határozatát, mely szerint garanciális intézménye a köztisztviselõi munka színvonalának és hatékonyságának, hogy a köztisztviselõk döntéselõkészítése, szabadon, informálisan és a nyilvánosság nyomásától mentesen folyik. Arra a biztosi kifogásra, hogy a Korm. rendelet nem határozza meg, meddig titkolhatók el a KEHI jelentései, a miniszter azt válaszolta, hogy „ezt rendeletben nem is lehetne szabályozni, hiszen törvényi hatáskör, és a jogalkotó az Avtv.-re utalással egyértelmûen a húszéves idõtartamot tette irányadóvá. A jelentések nem nyilvános jelzetének feltüntetésekor a KEHI mindenkor az Avtv. rendelkezései alapján jár el. […] A KEHI feladatainak meghatározott részét az európai uniós támogatások ellenõrzése jelenti. Az európai uniós támogatásokra vonatkozó ellenõrzési jelentések nyilvánosságra hozatala nem felelne meg az európai uniós követelményeknek. Az érintettekkel egyeztetett álláspontom szerint a jelenlegi szabályozás egyértelmûen bizonyítja, hogy a KEHI jelentései nem nyilvánosak. […] Bár (az érintettekkel egyeztetett) véleményem szerint a jelenlegi szabályozás nem mond ellent az Avtv. rendelkezéseinek (pusztán a hatályos törvényekre hivatkozással, visszautalással rögzíti, hogy a jelentések nem nyilvánosak) a törvénymódosítások* után kész vagyok felülvizsgálni és szükség esetén megszüntetni a tautológiának tûnõ rendeleti intézkedést.”

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes